**Фулбрајт програм стипендија за мастер студије за академску 2023/24. годину**

*Стипендије за мастер студије у Америци*

Амбасада Сједињених Америчких Држава у Србији расписала је конкурс за Фулбрајт програм стипендија за мастер студије за академску 2023/24. годину.

Овај студијски програм омогућава младим стручњацима из Србије да у трајању од годину дана или дуже похађају мастер студије на америчким универзитетима у следећим областима: пољопривреда, америчка историја, америчка књижевност, америчке студије, антропологија, археологија, биолошке науке, хемија, комуникације, рачунарство, економија, образовање, инжењеринг, науке о животној средини, географија, геологија, информационе науке, новинарство/медијске студије, право, библиотекарство, лингвистика, математика, филозофија, физика, политичке науке, психологија, социјални рад, социологија и настава енглеског као страног језика/примењена лингвистика.

Кандидати морају имати завршене основне студије у тренутку пријаве.

**Рок за пријаву: 11. април 2022. године**

Стипендија Фулбрајт програма покрива трошкове школарине на универзитету, месечну новчану накнаду, трошкове здравственог осигурања, као и трошкове авио-превоза.

Више информација о програму можете наћи [овде](https://rs.usembassy.gov/fulbright-graduate-study-program-competition-2023-2024/).

За сва додатна питања можете се обратити Амбасади Сједињених Америчких Држава у Београду путем имејла BelgradeFulbright@state.gov.